 Xuska sannadkan ee 911 waxa uu ku soo hagaagey khilaaf iyo muranno qadhaadh oo toddobaadyadii aynnu soo dhaafnay ka dhex oogmey dalka Maraykanka, ka dib markii baaderiga la yidhaa Terry Jones uu ku dhawaaqay in uu gubi doono Kitaabka Quraanka maalinta 911, baaqaasi oo cadho iyo qaylo badan ka keenay caalamka Islaama iyo Masiixiyiita intaba, taasina ku kalliftay inuu baaderigaasi ka noqdo hanjabaaddiisii. 